De eldste kildene spriker om hvor lenge Harald var konge: Theodoricus (fra omkring 1180) forteller at han var konge i 12 år. Nóregs konungatal (fra 1190-tallet) forteller at han var konge i ni vintrer. Ågrip (fra omkring 1190) forteller at Harald var konge i 15 år. Historia Norvegiæ (fra en gang mellom 1150 og 1235) forteller at Harald var konge i 14 år. Dette tilsier at Harald var konge til engang i perioden ca. 970 til 975.